I de to dokumenter blev der lagt kraftigt vægt på, at det er nødvendigt at fastlægge nogle nye former for europæisk ledelse, og til dette formål skal der udarbejdes en ny dagsorden for Kommissionen og fastlægges nogle mere stringente prioriteter, når det gælder om at forfølge målsætningen om fuld beskæftigelse. Dette skal ske ved hjælp af en mere effektiv samordning af medlemsstaternes økonomiske politikker og socialpolitikker, og tillad mig at understrege, at det først og fremmest gælder de stater, der er med i Den Monetære Union, og som skal bringes i stand til at være det første eksempel på et styrket samarbejde.